
RIRIA RIITAGWO 


KIAMBIRIRIA 


O KIAMBIRIRIA-RÍ, Ngai aatümire kügie matu-ini na gükü thi. 

2 Nayo thi nd;iarí üriía yatarii; yari o ŭguo ŭtheri; o nakuo küu guothe 
küriku gütari gituri kwahumbitwo no nduma. Na roho wa Ngai aatüire 
acuhiriire küGu maï maari. 3 Nake Ngai akiuga atiri, Nikügie ŭtheri; 
gügikigia ŭtheri. + Naguo ŭtheri ücio Ngai akiwona atií ní mwega; ningi 
Ngai akiamürania ŭtheri na nduma. 5 Naguo ŭtheri Gcio Ngai akiütua 
Müthenya, nayo nduma akimitua Ütukü. Nakuo gükigia hwai-ini, na 
gükigia rücini; ücio ŭgituika müthenya ümwe. 

6 Ningi Ngai akiuga atiri, Nikügie mütambürüko wa matu-mairü 
gatagati-ini ka mai, naguo wamüranie maï maya na maya mangi. 7 Nake 
Ngai agíkira mütambürüko Gcio, agīkīąamūŭrania mai marīa maari thi 
ya mütambürüko ücio na maria maari igürü riaguo; gügiíituika o Qguo. 
° Ngai agigitua mütambürüko ŭcio wa matu-mairü Igürü. Nakuo gükigia 
hwal-iní, na gükigia rüciníi; ūcio üGgituika müthenya üngi, wa keri. 

°’ Ningi Ngai akiuga atiri, Mai maria me küu thi ya igürü riu nimo- 
nganirio kündü kümwe, kuoneke kündü kūniaru; gügiíituika o ŭguo. 
10 Ngai agigitua kündü küu küniaru Thi, namo maï macio monganite 
hamwe akimatua Maria; Ngai agikiona atí QGguo nī wega. "11 Ningi 
Ngai akiuga atiri, Thi númere nyeki, na tühuti tuothe tūria tümeraga 
tükoimia mbeü, na miti Iría iciaraga maciaro, o mütí ūgaciara ma kiruka 
kiaguo, namo maciaro macio me na mbeü ciaguo thiiní wamo, mithemba 
lo yothe igie thi; gügituika o üguo. 12 Nayo thi ikimera nyeki, na tühuti 
tüu tümeraga tükoimia mbeü, o kahuti gakoimia cia kiruka giíiako, na mīti 
iria iciaraga maciaro, o müti ügaciara ma kiruka kiaguo, namo maciaro 
macio me na mbcü ciaguo thiiniíi wamo. Ngai agikiona ati Gguo ni wega. 
13 Nakuo gükigia hwaji-ini, na gükigia rūcinī; ŭcio ügituika màüthenya 
üngi, wa gatatü. 

14 Ningi Ngai akiuga atiri, Nikügie imūŭrī mütambürüko-ini üGcio wa 
matu-mairü ma igürü cia kwamqrania müthenya na Qtukü; nacio 
ituike imenyithia cia maündü, na cia mahinda, na cia matukü na miaka; 
15 ningi ituike imürií mütambürüko-ini üGcio wa matu-mairü ma igürü 
cia gütümaga thi igíe na ŭtheri; gügiíituika o üGguo. 16 Ngai agiíikíiümba 
imüri iria igirí nene, kimüri kiria kinene gükira kiu kKkingi gīathage 
müthenya, nakio kimüri kiu kinyinyanyinyi gīathage ütukü; na akiümba 
njata o nacio. 17? We Ngai agiktiga imüri icio mütambürüko-iní ŭcio wa 
matu-mairü ma igürü itümage thī igíe ŭtheri, 15 na ciathage müthenya na 
ütukü, na ciamüranagie ŭtheri na nduma; nake Ngai akiona atí Gguo ní 
wega. 19 Nakuo gükigíia hwat-ini, na gükigia rücini; üGcio üGgiíituika mü- 
thenya üngI, wa kana. 

20 Ningi Ngai akiuga atiri, Mai-ri, nimahunje o kūhunja ciümbe il 
muoyo iria thiangi rüitü, ningi nyamŭ ii njoya niciüumbükage igürü ria 
thi itheri-inīï ria mütambürüko wa matu-mairü ma igürü. 2? Ningi 
Ngai agitüma kügíe nyamü iria nene müno cia iria rīria inene, na kiŭmbe 
o giothe kiri muoyo kiría kiongoyaga, mai magikihunjwo nīcio müno, o 
nyamü kiruka kiayo, o na akiünmba nyamü ciothe cia mathagu iria ii njoya, 

o nyamü kiruka kíayo; nake Ngai akīona atl üGguo nī wega. 22 We Ngai 
agigicirathima, akiuga atiri, Ciarai müno, müthegee, mūiyŭre mai-ini 
maria mari maria-ini, nacio nyamü iria ii njoya nīithegee thi. 23 Nakuo 
gūkīgia hwai-ini, na gūkīígīa rüciní; ŭcio ügituika müthenya ŭngīi, wa 
gatano. 

21 Ningi Ngai akiuga atiri, Thi nüúrute ciümbe irí muoyo, o kīūmbe 
kiruka gīiakīo, nacio ní mahiŭ, na tünyamü türia tütambaga, na nyamü 
cia werü, o nyamü kiruka kíiayo; gügiíituika o ŭguo. 25 We Ngai agi- 
kiümba nyamü cia werü, o nyamü kiruka kíayo, o namo mahiŭ iruka 
ciamo, o nako kanyamü o gothe karíia gatambaga thí, o kanyamŭ 
kiruka gíako; nake Ngai aktona ati ŭguo ní wega. ?6 Ningi Ngai aki- 
uga atiri, Nitüümbeni andŭ matarii ta mühianire witü, mahaanane na 
ithui; nao maathage ciüngüyü cia iria-ini, na nyamü iria irí na njoya cia 
ríiera-ini, na nyamü cia magürü mana, na nyamü ciothe cia gükü thi, o 
gwata kanyamü o gothe gatambi karía gatambaga thi. ?7 We Ngai agigi- 
tüma kügiíe andü, matarií ta mühianire wake we mwene, agigitüma magie 
na mūhianire o ta wa Ngai; agíitüma magie kuo mari mündü mürüme na 
mündü müka. 28 Nake Ngai agikimarathima, akimera atiri, Ciarai müno, 
müthezgee, müiyüre thí, na mümítorie; ningi mwathage ciüngüyü cia iria, 
na nyamü iria irí njoya cia riera-ini, o na nyamü o yothe iria ithiangaga 
thi. 29 Ningi Ngai akiuga atiri, Ta onei, nindimüheete kahuti o gothe karía 
kagīaga handü o na ha thíi yothe, o haría yakinya, o karia koimagia mbeü, o 
na ningi müti o wothe ŭria wi na maciaro maría me mbeŭ thiiní wamo; 
mithemba io yothe-rīí, igütuika ya irio cianyu; 39 nayo nyamü o yothe ya 
werü, o na nyamü o yothe iri njoya ya ríiera-ini, na kanyamü o gothe karia 
gatambaga thi, o icio ciothe ii muoyo-ri, nimdiciheete kahuti o gothe karia 
karuraga, gatuike irio ciacio; gügituika o üzguo. 31 Ngai agíikiona ati 
kindü o gīothe kiríia ombīte nī kiega müno. Nakuo gūkīgīa hwai-iní, 
na gükigia rüciní; ŭcio üGgíituika müthenya üngI, wa gatandatü. 

2 Igürü na thi gügikirika o kūrīka, o na mwaranirie wa üingí wothe 

wakuo; ? naguo müthenya wa müswanja Ngai agīkorŭo aríkiíitie 
wira ücio wake aarutaga wa üümbi; ningi müthenya o ücio wa mügwanja 
akihurüka atiganite na wira wake wothe ŭcio aarutīte wa Qümbi. 
3 Na riri, müthenya ücio wa mügwanja-ri, Ngai akiürathima, akiwamüQra, 
ní ündü müthenya ücio niguo aahurükire agíitiga wira wake wothe üriía 
we Ngai aarutīite wa gütüma indo igīe, o na wa güciümba. 

4 Kiu nikio kihumo kia igürü na gia thi, rira ciatümirüo igíe kuo, o 
müthenya üría Jehova Ngai ombire thi na igürü. 5 Na hindí io thi ndia- 
koretwo igüte kamüti o na kamwe ga gīthaka, kana gükamera kahuti ga 
githaka o na karikü, amu hindi ío Jehova Ngai ndoirīirie thī mbura, o 
na gūŭtiari mündü wa kürima mügünda; °no riri, ní kībii kiaambataga 
kiumīte na thi, gikaihügia thi igürü, o haría yakinya. ? Nake Jehova Ngai 
akiümba mündü na rüküngü rüa thi, agīcoka akimüheeherera mihümü 
ya muoyo na marima ma iniürü; nake mündü ŭcio agíituika mündü wi 
muoyo. 8 Naguo mwena üria riüa rirathagira, Jehova Ngai agīthondeka 
mügünda mŭirigire, o küría gwetagwo Edeni, na akiŭhanda; na nīho 
aaigire mündü ŭcio ombīte. ° Naguo tīri Jehova Ngai agíitüma ümere 
mütí o wothe wa kwendeka ŭkīonwo, na üría mwega wa kuuma irio, naguo 
mütií wa muoyo ükagíia o müzgünda ŭcio gatagati, o na müti wa kümenyi- 
thania wega o na üüru. 1° Na kwari rüüí rüoimite küu Edeni rüa kuuni- 
thagiria mügünda ücio mai; naruo rüoima hau, rükagayükangana, rüga- 
tuíika rüña mimero ma. 1l1Ritwa ría üría wa mbere ní Pishoni, na ücio 
niguo ŭrigiciirie bürüri wothe wa Havila, küría gwī thahabu; 12nayo 
thahabu ya bürüri ŭcio ní njega, ningī küu no kürí kindü kiría gütagwo 
bendora na müthemba wa ihiga üría witagwo onigithi. 13 Na riitwa rīa 

rüüi rüa kerīï ní Gihoni, na rüu nīruo rūrigicīirie bürüri wothe wa Kushi. 
14 Na rïitwa ría rüüi rüa gatatü ní Hidekela, na rüu nīruo rügereire mbarií 
iria ingi ya bürüri wa Ashuri. Na rüüí rüa kana-rí, ní Farati. 15 Nake 
Jehova Ngai agitwara mündü ücio ombite akimüiga mügünda ücio wari 
küu Edeni, aŭrutage wira, na aŭikaragie. 16 Nake Jehova Ngai agíatha 
mündü ücio, akimwira atiri, Mūtīi o wothe üria wi mügünda ŭyŭ-ri, 
niürekereirio üGüríage; 17? no rirr, mütíi Gríia wa kümenyithania wega o na 
üüru, ndükanaüríie, ní gükorüo müthenya üría ükaüría, no müàühaka 
ŭgakua. 

18 Ningi Jehova Ngai akiuga atiri, Ti wega mündü ŭyŭ aikare wiki; 
ninpümüümbira mümŭteithia o üríia maaganiriirüo nake. 1° Na rīri, 
Jehova Ngai ombire nyamŭ o yothe ya gīthaka na tiri, o na nyamü o yothe 
iria iri njoya ya rīïera-inī, agicoka agīcitwara ciothe kwi mündü ŭcio, nīguo 
emenyere üría egüciíta; na riri, kriümbe o gīothe gīa icio irí muoyo-triI, 
o riitwa rīria mündü ücio aagītuire, riu rigituika rīīítwa rīakīo. 2° Nake 
mündü ücio agītua mahiü mothe marítwa, o na nyamü iria ii njoya cia 
ríiera-ini, o na nyamü ciothe cia githaka; no rīrī, ha ŭhoro wa mündü-rI, 
gütiakorirüo kwí na mūmŭteithia maaganīriirŭo nake. ?! Nake Jehova 
Ngai agitüma mündü ücio agwatwo nī toro münene müno, agigīikoma; 
ningi akimüruta rübaru rümwe, agīcoka agīcokania nyama hau ruuma, 
22 naruo rübaru rüu Jehova Ngai aarutire mündü ŭcio, akirükümbania 
rŭgituīíka mündü mūka, agīcoka akimütwara kwi mündü ūŭcio. 23 Nake 
mündü ücio akiuga atirí, Rīu kaí ŭyŭ nīwe ihindí rimwe riumīte mahindi- 
ini makwa, o na nyama yumite nyama-ini ya mwiri wakwa-i! Nī wega 
etagwo Mündü-müka, tondü arutirüo thīinīi wa Maündü-mürüme. 
24 'Tondü wa üguo-ri, mündü mürüme níatigane na ithe na nyina, magwa- 
tane na müka, nao erí matuïke mwiri ümwe. ?5 Nao acio erl, mündü na 
müka, maarí njaga, na matiaiguaga thoni. 

Na riri, nyamü-ya-thi yari na Qühinga gükira nyamü o na irikü thüni 

wa nyamdüQ iria ingi cia githaka iria Jehova Ngai ombīte. Nayo ikíüria 
mündü müka ücio atiri, Anga Ngai nīoigite ati mütikanarie mütií o na 
ümwe wa mügünda üyü? ? Nake mündü müka agicokeria nyamü-ya-thti, 
akimiira atiri, Maciaro ma mīti ya mügünda Gyü, türií etikirie kümaria; 
3 no riri, ha Ghoro wa maciaro ma mŭtīí üríia wí mügünda gatagati-ri, Ngai 
oigíte atiri, Mütikanamaríe, o na kana mümahutie, ní getha mütigakue. 
t Nayo nyamŭ-ya-thīi ikiira mündü mūka atiri, Aca, ti ati no mühaka 
mügakua, 5 ní gükorüo Ngai nioí ati müthenya üríia mükamaríia, hindí 
io maitho manyu nimakahingüka, mütuike o ta Ngai, mümenyage wega 
o na üüru. ë Nake mündü müka üGcio riria onire ati mütíi üGcio ní mwega 
wa kuuma irio, o na atí ní wa kwendeka ükionwo na maitho, o na ningi 
ati ní wa kwiriririo ní ŭndŭ wa küüGhigia mündü, agigíitua maciaro maguo, 
akimaria; o na ningi akíihe müthuriwe nake, o nake akīria. 7? Namo 
maitho mao o erï makihingüka, makimenya atī me njaga; magigituma 
mathangü ma müàüküyü, magtüthondekera tükuo twa njohero. 8 Nao 
makiigua mügambo wa Jehova Ngai agíceeranga küu mügünda riüa 
riarura, nake mündü ücio na müka makiihitha Jehova Ngai küu miti-ini 
ya mügünda, ndakamone. ° Nake Jehova Ngai agīíta mündü ŭcio, aki- 
müüria atiri, Wī ha? 1° Nake akiuga atiri, Ní küigua ndaigua mügambo 
waku gükü mügünda, ndetigíira, ní üGndü nyuma njaga; ndakīïīhitha. 
u Nake akimüüria atiri, Nü Qkwirire ati wí njaga? Kaí üGrüúte mütií Qría 
ndagwathire ngikwira ndükanaríe2? 1? Nake mündü ŭcio akiuga atiri, 
Mündü müka üríia wa’heire tütüüranie nake, niwe (G'heire maciaro ma 
mütií ücio, na ni ndaría. 13 Nake Jehova Ngai agīcoka akiüria mündü 
mūka ücio atiri, ÜOguo wikite nī ata? Nake mündü mūka akiuga atiri, 
Nyamü-ya-thi niyo ?Thenereirie, ndarīia. 14 Nake Jehova Ngai akiira 


7 


19 Thab 8:6. 


22 Thim 18:22. 
23 I Kor 11:8, 9. 


24 Mat. 19:5; 
Mar r0:7, 8; 
r Kor 6:16; 
Ef 5:28-31. 


xr Küg 12:9; 
20:2. 


4 2 Kor 11:3; 
r Tim 2:14. 


6 Rom 5:12-19. 


8 Thab I39:I—- 
I2. 


12 Thim 28:13. 


I3 2 Kor I1:3. 


rs Ndar. 21:6, 7; 
Rom 16:20; 
r Joh 3:8. 

16 Joh 16:21; 
I Tim 2:15. 


18 Ahib 6:8. 


I19 I Kor 15:21, 
22. 


20 Kiam 2:9; 
Küg 22:14. 


24 Joh 14:6. 


3:14 KIAMBIÍIRIRIA 4:14 


nyamü-ya-thi atiri, Tondü wa ündü ücio wikite-ri, thiiní wa mahiŭ mothe, 
o na thiini wa nyamü ciothe cia githaka, wee niwatüüra wí müthahu; güthii 
ürithiaga na nda, na kūrīa üGriríiaga rüküngü matukü mothe ma muoyo 
waku; 15 na ningi ningütüma inyui na mündü müka üyü mügie üQthü, o 
na mbeü yaku na yake igíie üthü; mbeü yake nüúgakügütha mütwe, nawe 
niükamigütha ndiira ya kügürü. 16 Ningi agicoka akīra mündü müka 
atiri, Ningüküingihiria müno thīna waku na mitangiko íikonií ŭhoro waku 
wa kügía ihu; ŭrīciaraga twana na ruo, na ningi meririria maku nimarí- 
kügucagiriria kwī mūthuriguo, nake niíarigwathaga. 1? Ningi akīira 
Adamu o nake atiri, Tondü wee nawe niwitikirire kŭigua mügambo wa 
mükaguo, warïa mŭtī ücio ndagwathire ngikwira üGü: Ndūŭkanaŭrīe; tondü 
wa ühoro ücio-rí, tiri niwatüüra wi müthahu ní ündü waku; G%riríaga 
irio ciaguo o na thina matukü mothe ma muoyo waku; 1° naguo niíiügü- 
kümerera mígua, na mahiü ma nyeki-ini, na Griríiaga tühuti o twa mü- 
günda; !° irio ciaku-ri, Qriciriaga na thithino ya ŭthiŭ waku, o nginya 
rīrīa ügacoka tiri-ini; nī gükorüo nikuo warutirüo; amu wee ürio rüküngü, 
ningi ügacoka ŭtuike o rüküngü. ?° Nake mündü ŭcio aatuire mūka 
Hawa, ní ündü nīwe watuikire nyina wa aria othe magīiaga muoyo. °?1 Ningi 
Jehova Ngai agithondekera Adamu o na mūka nguo cia njŭa, akima- 
humba. 

22 Nake Jehova Ngai akiuga ŭŭùŭ: Atiriri, mündü ŭyŭ niíiatuikite o ta 
ithuí, wa Kkümenyaga wega o na üüru; na riu getha ndagatwariririe guoko, 
atue maciaro ma mütí wa muoyo o namo, amarie, acoke atüüre tene na 
tene, 23 tondü ŭcio-ri, Jehova Ngai akimüingata mügünda ŭcio warí küu 
Edeni, akariíimage tiri-iníi küría aarutirüo. °t Agíkirutürüra mündü ücio, 
ningi agícoka akīiiga Akerubi mügünda ücio wa Edeni mwena üriíia riüa 
rirathagira, o na rühiü rüa rüririmbí rüa mwaki rüeyerekagiria na mbari 
ciothe, niguo njira ya güthií müti-iníi wa muoyo iikaragio ndīkagerŭo. 

